Hvað hafa menn fyrir sér í því að sumar stjörnur sem við sjáum séu núna útbrunnar ? Þetta er byggt á því að margar stjörnur eru svo gríðarlega langt í burtu að langur tími er liðinn síðan ljósið sem við sjáum frá þeim lagði af stað hingað til okkar . Þessi tími getur hæglega verið lengri en ævi viðkomandi stjörnu samkvæmt þeim hugmyndum sem menn hafa um þróun og ævilengd stjarna . Þær hugmyndir eru reistar á athugunum , mælingum og kenningum og eru fyllilega nógu traustar til að draga þá ályktun sem hér um ræðir .